S-3533/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 9. ágúst 2022, á hendur S-kk-þgf S-kk-þgf, kt. [...], [...], Reykjavík, fyrir umferðar- og fíkniefnalagabrot með því að hafa, mánudaginn 1. febrúar 2021, ekið bifreiðinni [...]óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 39 ng/ml) um Súðavog í Reykjavík, við Dugguvog, þar sem lögregla stöðvaði aksturinn og að hafa skömmu síðar á dvalarstað sínum að [...] í Reykjavík haft í vörslum sínum í sölu- og dreifingarskyni samtals 39 kannabisplöntur og hafa um nokkurt skeið fram til þess dags ræktað greindar plöntur og haft í vörslum sínum í sölu- og dreifingarskyni 3.036,56 gaf kannabislaufum, 2,41 gaf hassi, 439,26 gaf maríhúana, 4,20 millilítra af kannabisblönduðum vökva, 2,73 gaf MDMA, 177,87 gaf kannabisblönduðum vökva og 1,02 gaf kókaíni, sem lögregla fann við leit að [...].

Telst brot þetta varða við 1., sbr. 2. mgr. 50. gr., sbr.1. mgr. 95. gr. umferðarlaga nr. 77/2019 og 2. gr., sbr. 4., 5. og 6. gr. laga um ávana- og fíkniefni nr. 65/1974 og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019. Krafist er upptöku á 39 kannabisplöntum, 3.036,56 gaf kannabislaufum, 2,41 gaf hassi, 439,26 gaf maríhúana, 4,20 millilítrum af kannabisblönduðum vökva, 2,73 gaf MDMA, 177,87 gaf kannabisblönduðum vökva, 1,02 gaf kókaíni, 86,39 gaf óskilgreindu efni og 57 stykkjum af óskilgreindu efni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018. Jafnframt er krafist upptöku á 8 spennum, 34 lömpum og 7 loftsíum, sem hald var lagt á í málinu, samkvæmt 7. mgr. 5. gr. sömu laga, en munirnir voru notaðir til framleiðslu kannabisplantnanna.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 2. ágúst 2022, hefur ákærði ekki áður gerst sekurum refsiverða háttsemi og verður það metið honum til refsimildunar. Til refsiþyngingar er litið til þess að ákærði var með í vörslum sínum í sölu og dreifingarskyni töluvert magn af ávana- og fíkniefnum.

Með hliðsjón af framangreindu og sakarefni þessa máls þykir refsing ákærða hæfilega ákveðin fangelsi í 6 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti í 18 mánuði, frá birtingu dómsins að telja.

Með vísan til lagaákvæða í ákæru eru gerðar upptækar 39 kannabisplöntur, 3.036,56 gaf kannabislaufum, 2,41 gaf hassi, 439,26 gaf maríhúana, 4,20 millilítra raf kannabisblönduðum vökva, 2,73 gaf MDMA, 177,87 gaf kannabisblönduðum vökva, 1,02 gaf kókaíni, 86,39 gaf óskilgreindu efni, 57 stykki af óskilgreindu efni,8 spennar, 34 lampa rog 7 loftsíur sem hald var lagt á við rannsókn málsins.

Ákærði greiði 376.678 krónur í sakarkostnað.

Af hálfu ákæruvaldsins flutti málið G-kvk-nf A-kvk-nf A-kvk-nf saksóknarfulltrúi fyrir E-kvk-þf H-kvk-þf aðstoðarsaksóknara.

K-kk-nf K-kk-nf aðstoðarmaður dómara kveður upp dóm þennan.

DÓMSORÐ:

Ákærði, S-kk-nf S-kk-nf, sæti fangelsi í 6 mánuði en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í 18 mánuði frá birtingu dómsins aðtelja.

Ákærði sæti upptöku á 39 kannabisplöntum, 3.036,56 gaf kannabislaufum, 2,41 gaf hassi, 439,26 gaf maríhúana, 4,20 millilítrar af kannabisblönduðum vökva, 2,73 gaf MDMA, 177,87 gaf kannabisblönduðum vökva, 1,02 gaf kókaíni, 86,39 gaf óskilgreindu efni, 57 stykki af óskilgreindu efni, 8 spennum, 34 lömpum og 7 loftsíum.

Ákærði greiði 376.678 krónur í sakarkostnað.

K-kk-nf K-kk-nf